
Predoslovie, adecă cuvântare dintăi de 
descălecatul ţărâi cel dintăi şi a neamului 
moldovenescu 

Către cititoriu 

începutul ţărâlor acestora şi neamului 
moldovenescu şi muntenescu şi câţi sunt şi în 
Ţările Ungureşti cu acest nume, români şi până 
astăzi, de unde suntu şi de ce seminţie, de când 
şi cum au dăscălecat, aceste părţi de pământu, 
a scrie, multă vreme la cumpănă au stătut 
sufletul nostru. Să înceapă osteneala aceasta, 
după atâta veci de la discălecatul ţărâlor cel 
dintăi de Traian împăratul Râmului, cu câteva 
sute de ani peste mie trecute, să sparie gândul. 
A lăsa iarăş nescris, cu mare ocară înfundat 
neamul acesta de o seamă de scriitori, ieste 
inimii durere. Biruit-au gândul să mă apucu de 
această trudă, să scoţ lumii la vedere felul 
neamului, din ce izvor şi seminţie suntu 
lăcuitorii ţărâi noastre, Moldovei şi Ţărâi 
Munteneşti şi românii din Ţările Ungureşti, cum 
s-au pomenit mai sus, că toţi un neam şi o dată 
discălecaţi suntu, de unde suntu veniţi strămoşii 
loru pre aceste locuri, supt ce nume au fostu 
întăi la discălecatul lor şi de cându s-au osebit 
şi au luat numele cest de acum, moldovan şi 
muntean, în ce parte de lume ieste Moldova, 



hotarăle ei păn unde au fostu întâi, ce limbă ţin 
şi păn-acum, cine au lăcuit mai nainte de noi pe 
acestu pământii şi supt ce nume, scot la ştirea 
tuturoru, carii voru vrea să ştie neamul ţărilor 
acestora. 

Dzice-va neştene: prea târziu ieste; după 
sutele de ani cum să voru putea şti poveştile 
adevărate, de atâtea vacuri? Răspunzu: Lăsat- 
au puternicul Dumnezeu iscusită oglindă minţii 
omeneşti, scrisoarea, dintru care, daca va nevoi 
omul, cele trecute cu multe vremi le va putea şti 
şi oblici. Şi nu numai lucrurile lumii, staturile şi- 
ncepăturile ţărâlor lumii, ce şi singură lumea, 
ceriul şi pământul, că suntu zidite după cuvântul 
lui Dumnezeu celui puternic. Crezu, din 
Scripturi ştim şi din Scripturi avem şi sfânta 
credinţă a noastră creştinească şi mântuirea 
noastră cu pogorârea fiilui lui Dumnezeu şi 
împeliţarea cuvântului lui, cel mai denainte de 
veci în firea omenească (denafară de păcatu). 
Scriptura ne deschide mintea, de ajungem cu 
credinţa pre Dumnezeu, duhul cel nevăzut şi 
necoprinsu şi neajunsu de firea noastră, 
Scriptura departe lucruri de ochii noştri ne face 
de le putem vedea cu cugetul nostru. Să nu 
pomenim de marile Moisi, carile după 2.400 de 
ani au scris letopiseţul de zidirea lumii, că acela 
au avut pre însuşi Dumnezeu dascăl, rostu cătră 
rost. Omirîn 250 de ani au scris după răsipa 



Troadii războaiele lui Ahileus, Plutarhu în 400 
de ani au scris viiaţa şi faptele vestitului 
împăratu în lume, a lui Alexandru Machidon; 
Titus Livius cursul a toată împărăţiia Râmului în 
700 de ani şi mai bine au scrisu după urzitul 
Râmului şi alţi mulţi istorici, cercându de- 
amărântul scrisorile, cursul a multe vacuri cu 
osârdie şi cu multă osteneală au scos lumii la 
vedere istorii. 

îndemnatu-m-au mai multu lipsa de ştiinţa 
începutului aceştii ţări, de descălicatul ei cel 
dintâi, toate alte ţări ştiindu începuturile sale. 
Laud osârdiia răposatului Urechie vornicul, 
carile au făcut de dragostea ţărâi letopiseţul 
său, însă acela de la Dragoş-vodă, de 
discălicatul cel al doilea al ţărâi aceştiia din 
Maramoroşu scrie. Iară de discălicatul cel dintăi 
cu români, adecă cu râmleni, nimica nu 
pomeneşte, numai ameliţă la un loc, cum că au 
mai fostu ţara o dată discălicată şi s-au pustiit 
de tătari. Ori că n-au avut cărţi, ori că i-au fostu 
destul a scrie de mai scurte vacuri, destul de 
dânsul şi atâta, câtu poate să zică fieştecine că 
numai lui de această ţară i-au fostu milă, să nu 
rămâie întru întunerecul neştiinţei, că celelalte 
ce mai suntu scrise adăosături de un Simeon 
Dascălul şi al doilea, un Misail Călugărul, nu 
letopiseţe, ce ocări suntu. Care şi acelea nu 
puţină a doao îndemnare mi-au fostu. Câtu mi 



să pare, bine nu ştiu, că n-am văzut letopiseţul 
lui Evstratie logofătul, iară cum am înţeles de 
câţva boieri şi mai ales din Niculai Buhuş ce au 
fostu logofăt mare, pre acestu Simeon Dascăl, 
Istratie logofătul l-au fătat cu basnile lui şi Misail 
Călugărul de la Simeon au născut, cela fiiu, 
cestalalt nepot. Şi mult mă mir de unde au luat 
aceste basne, că si Urechie vornicul scrie si el: 
45 de ani la domniile cele dintăi, nici o scrisoare 
nu să afla de lucrurile lor, ce s-ar fi lucratu şi nici 
streinii n-au ştiut nimica de dânşii, pănă la 
Alixandru-vodă cel Mare şi Bun. Decii au 
început istoricii leşăşti a scrie, mai ales Bielschii 
şi Martin Paşcovschii, pre carii i-au urmatu 
răposatul Urechie vornicul. Dacă n-au fostu 
dară dintăi scrisoare în ţară şi nici streinii n-au 
ştiut şi nimica n-au scris, de unde suntu aceste 
basne, cum ca să fie fostu moşii ţărâi aceştiia 
din temniţile Râmului, daţi întru ajutoriul lui 
Laslău craiul unguresc? Şi românii acum era în 
Maramoroş în zilele acelui craiu, ceşti dincoace, 
de unde ieste acum Moldova, iară cei dincolo, 
unde ieste acum Ţara Muntenească, iară în 
munţi, pre Olt, unde şi acum să pomeneşte Ţara 
Oltului şi râmlenii cei discălicaţi de Traian în 
Ardeal, acum era în Ardeal. 

Eu, iubite cetitoriule, nicăirea n-am aflatu nici 
un istoric, nici latin, nici leah, nici ungur, şi viiaţa 
mea, Dumnezeu ştie, cu ce dragoste pururea la 



istorii, iată şi pănă la această vârstă, acum şi 
slăbită. De aceste basne să dea seama ei şi de 
această ocară. Nici ieste şagă a scrie ocară 
vecinică unui neam, că scrisoarea ieste un lucru 
vecinicu. Cându ocărăsc într-o zi pre cineva, 
ieste greu a răbda, dară în veci? Eu voi da 
seama de ale mele, câte scriu. 

Făcutu-ţ-am izvod dintăiaşi dată de mari şi 
vestiţi istorici mărturii, a cărora trăiescu şi acum 
scrisorile în lume şi vor trăi în veci. Şi aşa am 
nevoit, să nu-mi fie grijă, de-ar cădea această 
carte ori pre a cui mână şi din streini, carii de- 
amăruntul cearcă zmintelile istoricilor. Pre 
dânşii am urmat, care vezi în izvod, ei pavăţa, ei 
suntu povaţa mea, ei răspundu şi pizmaşilor 
neamului acestor ţări şi zavistnicilor. 

Şi întăi unui Enea Silvie şi cu următorii lui; 
însă acesta istoric nu aşa greu nepriietin ieste, 
cât numai acest nume vlah de pe Fleac 
hatmanul Râmului că ieste, scrie, unde s-au 
lunecatu şi săracul Urechie vornicul. Credem 
neputinţii omeneşti. 

Iară ieste altul, de neamul său leah, lane 
Zamovschii, care orbu năvăleşte, zicându că nu 
suntu moldovenii, nici muntenii din râmleni, ci 
trecându pre aicea, pre aceste locuri, Traianu- 
împăratul şi lăsându slujitori de pază, au apucat 
o samă de dachi limba râmlenească. Vei vedea 



apoi şi a cuvintelor lui răspunsul şi ocara, nu de 
la mine, ci de la istoricii, povaţile mele, la rândul 
său. 

Puternicul Dumnezeu, cinstite, iubite 
cetitoriule, să-ţi dăruiască după aceste cumplite 
vremi anilor noştri, cânduva şi mai slobode 
veacuri, întru care, pe lângă alte trebi, să aibi 
vreme şi cu cetitul cărţilor a face iscusită 
zăbavă, că nu ieste alta şi mai frumoasă şi mai 
de folos în toată viiaţa omului zăbavă decâtu 
cetitul cărţilor. Cu cetitul cărţilor cunoaştem pe 
ziditoriul nostru, Dumnezeu, cu cetitul laudă îi 
facem pentru toate ale lui cătră noi bunătăţi, cu 
cetitul pentru greşalele noastre milostiv îl aflăm. 
Din Scriptură înţelegem minunate şi vecinice 
fapte puterii lui, facem fericită viiaţa, agonisim 
nemuritoriu nume. Sângur Mântuitorul nostru, 
domnul şi Dumnezeu Hristos, ne învaţă, 
zicându: Crid'enfenî d'enfiir, adecă: Cercaţi 
scripturile. Scriptura departe lucruri de ochii 
noştri ne învaţă, cu acele trecute vremi să 
pricepem cele viitoare. Citeşte cu sănătate 
această a noastră cu dragoste osteneală. 

De toate fericii şi daruri de la Dumnezeu 
voitori u 

Miron Costin, care am fost logofăt 
mare în Moldova 



Cap I - de Italia 



Toate lucrurile, dacă să încep a spune din 
ceputul său, mai lesne să înţeleg. Şi neamul 
moldovenilor fiindu dintru o ţară care să chiamă 
Italiia, de Italiia şi de împărăţiia Râmului, a 
căriia împărăţii scaunul, oraşul Râmul, în dricul 
Italiei ieste, a pomeni întăi ne trage rândul. Ţara 
Italiei, de aicea de la noi, dreptu spre apusul 
soarelui ieste, nu aşa depărtată de ţara noastră, 
că de la Belgradul carile îl ştim mai toţi că ieste 
pe Dunăre, unde cade apa Savei în Dunăre, 
niguţătoreşte mergându, cale de 30 zile ieste 
pănă la Vineţiia şi Vineţiia ieste pre pământul 
Italiei. 

în statul său ieste între mări, ca şi Greţiia, 
adecă Ţările Greceşti, că dincoace, dispre noi, 
să închide cu o limbă de mare, care iese din 
Marea Albă vineţiienii zic acei limbi Colfo de 
Vineţie, adecă limba sau grumazii de Vineţiia 
să zice şi cu alt nume şi Marea Adriaticum, 
marea de Adrie. Iară mării din care iese limba 
aceia îi zicu latinii Marea Mediteraneum, adecă 
marea den mijlocul pământului; turcii, grecii şi 
noi zicem Marea Albă. Iară dispre ceialaltă 
parte, spre apus, îzbucneşte iară din ceiaşi 
Mare Albă un unghiu de mare, însă nu cu atâta 
lungime, cum ieste limba aceastalaltă dispre 



noi. Şi pre celalalt unghiu dincolea, ieste lanua, 
noi zicem ianovezii. însă dintre acestea îmbe 
limbi ieste Italiia şi în dricul pământului, spre 
miazănoapte, dincolo, pănă la hotarăle 
Franţozului. 

Hotarăle ei despre răsăritu, dispre noi, cum 
s-au zis mai sus, limba de mare şi apoi Stiriia, 
Carintiia, Avstriia, ţările împărăţiei Nemţeşti; 
dispre miiazănoapte franţojii, dispre apus 
Hişpaniia, iară dispre amiazăzi să închide cu 
marea ce-i zicem noi Albă şi totu aceia ieste 
carea să închide pănă la Ţarigrad. 

Grecii zic Italiei cu altu nume Hesperiia, di pe 
Hesper, steaoa ceia căriia zicem noi luceafărul 
cel de noapte, că acel luceafăr dreptu peste 
Italiia apune. Simănătoare foarte cu Ţările 
Greceşti, că cum Greţiia să începe din Marea 
Albă, între mări, pănă la Machidonie, de o parte 
cu Marea Albă, carea să întinde pănă în 
Ţarigrad, de altă parte limba de mare, de care s- 
au scris mai sus, desparte pe Italiia de Ţările 
Greceşti, aşa Italiia dincoace cu limba de mare, 
iardintr-acolo, despre apus, cu unghiul cel 
dispre ianovezi. 

Aşa are Italiia domnii împărţite în sine, cum 
avea şi Greţiia într-o vreme, cărora domnii şi ţări 
sunt numele acestea: Liguria, Tăscana, Umbria, 
Sabina, Laţium, de unde ieste limba latinească 



şi de la Latin-craiul, Neapolis, căriia suptu craii 
Hişpaniei, Calabriia, Apuliia, Romaniia, Istriia, 
Hetruria, Campania şi mai suntu mai mărunte 
ţări, carile trec cu condeiul pentru zăbava. 

Iară Greţiia avea ţări anume: Acarnaia, 
Etoliia, Thessaliia, Fochida, Moreia, Arcadia, 
Elada, Olimbiia, Laconiia, Ahaia, Attica, unde 
ieste vestitul oraş Athina, Viiotia şi iară mai 
suntu ţări mai mărunte. Ieste Ţara Italiei plină, 
cum să zice, că o rodie, plină de cetăţi şi oraşă 
iscusite, mulţime şi desime de oameni, târguri 
vestite, pline de toate bivşuguri şi pentru mare 
iscusenii şi frumuseţuri a pământului aceluia, i- 
au zis raiul pământului, a căruia pământii, 
oraşile, grădinile, tocmelele la casile lor cu 
mare desfătăciune traiului omenescu, nu are 
toată lumea, supt, ceriu blându, voios şi 
sănătos, nici cu căldură prea mare, nici ierni 
grele. De grâu, vinuri dulci şi uşoare, 
untudelemnu, mare bivşug şi de poame de tot 
feliul: chitre, năramze, lămâi şi zahăr şi oameni 
iscusiţi, la cuvântu stătători, peste toate 
neamurile, neamăgei, blânzi, cu oamenii streini 
dintr-alte ţări nemăreţi, îndată tovaroşi, cum ar fi 
cu ai săi, cu mare omenie, supţiri, pentru aceia 
le zicu gentiloni, cum zicu grecii: celebii, şi la 
războaie neînfrânţi într-o vreme, cum vei afla la 
istoriile Râmului, de vei ceti de dânşii. 



Aceia ţară ieste acum scaunul şi cuibul a 
toată dăscăliia şi învăţătura, cum era într-o 
vreme la greci Athina, acum Padova la Italiia, şi 
de alte iscusite şi trufaşă meşterşuguri. 

Ieste Italiia mai vechie decât Roma, adecă 
Râmul, şi împărăţiia Râmului, care s-au urzitu în 
Ţara Italiei după ce au nemeritu de la Troada 
Antenorşi Enea, din carii, Antenor Vineţiia şi 
olatelorei, iară Enea Râmului şi împărăţiei lui 
începători şi rădăcină suntu. 

Numele Italiei ieste vechiu, la toate istoriile 
cele vechi latineşti, de pe Ital, craiul lor. Nemţii 
italiianului zicvalios şi noao, moldove-nilorşi 
muntenilor, iar aşa valios; franţozii italiianului 
valaşhos, noao şi muntenilor valaşhos; leşii 
italianului vloh, iară noao voloşin, iară 
muntenilor acum s-au luat leşii după apa Oltului 
şi au mai adaos tiparnicii lor o slovă: M, de le 
zicu molteni, adecă olteanu; ungurii italianului: 
olaşu, iară moldoveanului şi munteanului olah. 
Şi Ţării Italiei leşii zic Vlosca Zemlea, adecă 
Ţara Vlohului, iară ţărâi noastre: Volosca 
Zemlea. 

Caută-te dară acum, cetitoriule, ca într-o 
oglindă şi te priveşte de unde eşti, lepădându 
de la tine toate celelalte basne, câte unii au 
însemnatu de tine, din neştiinţă rătăciţi, alţii din 
zavistie, care din lume între neamuri n-au lipsitu 



niciodată, alţii de buiguite scripturi şi deşarte. 
Iară nu numai numele acesta, precum ai înţeles 
că ieste tot unul, la toate ţările, şi al tău şi Italiei, 
precum vei înţelege şi mai pre largu, la capul 
deosebi de numele acestor ţări, că şi turcii şi 
grecii ne zic vlah, ce şi dintr-altele te vei 
cunoaşte: obiceiuri, hire, graiul şi pănă astăzi, 
că eşti dreptu vloh, adecă italiian şi râmlean. 

Multe obiceiuri într-acest neam trăiesc a 
italiianilor, pănă astăzi: aşa de oaspeţi la casile 
lor, nemăreţi, voioşi, şi libovnici (nu ştiu din ce 
muntenii, o samă, s-au abătut puţintel den 
aceasta hire), aşa la petrecănii, la întrebare unul 
pre altul de viiaţă, firea, clătirea. Cine au fost la 
Italiia, să vază pre italiiani, să ia aminte, nu-i va 
trebui mai mare dovadă, să crează că un neam 
suntu cu moldovenii. 

în casa noastră au fostu această voroavă, în 
laşi cu un episcop italian, care între alte, foarte 
pre voia gândului mieu, mi-au zis cuvinte de 
aceste neamuri, dzicând aşa, şi era om de 
înţeles : Mie nu-m trebuieşte să mai citescu la 
istorii de moldoveni, cine suntu; pre o samă de 
obiceiuri, foarte bine îi cunoscu de unde suntu, 
aşa liubovnici la oaspeţi, aşa femeile loru să 
ferescu de vederea streiniloru şi să dau în laturi, 
aşa să nu treacă femeia pe dinaintea bărbatului 
pe drum sau pe cărare, aşa toată viiaţa, în 



mâncare cu dulceaţa curechiului, numai 
acestea sărat, atâta osăbire, aceia şi iarna şi 
vara tot verde, nemurat. Toate acestea atocma 
cu italiienii sunt şi a vedere să mărturiseşte o 
fire. Cu multă mirare am stătut de mărturia 
acelui vlădică, de mare aguitoriu istorii mele. 

înţelege-vei şi din capul care să va scrie din 
graiul cestoru ţări că şi limba ieste dovada că în 
graiul nostru pănă astăzi sunt cuvintele, unile 
letineşti, altele italieneşti. Să miră un historic 
anume Cavaţie, dzicând: De mirat lucru ieste că 
limba moldoveniloru şi a munteniloru mai multe 
cuvinte are în sine râmleneşti, decât a italienilor, 
măcară că italianul tot pre un locu cu râmlenii. 
Ce aceia nu-i divă, că italianii târziu ş-au scornit 
limba, din letinească, aşa de iscusită, de 
dezmierdată, cât că ieste limba îngerească îi 
zicu-i. Şi întru unile voroave peste samă îşi 
aduce cu a noastră, ales cu aceste silaves: 
deliia, di, delia voi, vo siniorio, cum la noi: la 
dumneata, de la tine, de la dumneata, la voi, de 
la voi, care aces-tea în limba letinească, adecă 
râmlenească, acum nu încape, ce cură fără 
acestea în măsurile sale. 

Un historicu, anume Eneas Silvii, de care ţi- 
am pomenit, la predoslovie, şi câţva alţii, pre 
urmă şi pre cărarea lui, au scris în istoria sa cum 
moldovenii, carii lăcuiescu pre pământul Dachii 



de Sus şi muntenii pre Dachiia de Jos, acestu 
nume, vlah, îl trag anume după Fleacu, 
hatmanul Râmului. Şi aceasta părere a celui 
Enea nu ieste de aiurea, numai au cetit nişte 
stihuri a unui dascăl anume Ovidius. Pre acelu 
Ovidius l-au făcut, cum zicu turcii, surgunu, de I- 
au gonit din Râm tocma la Cetatea Albă, pre 
Marea Neagră Avgust-chesariu, împăratul 
Râmului, pentru nişte cărţi ce scrisese în stihuri 
de dragoste, de să umplusă Râmul de curvii 
dintru acele jocuri ale lui, cum fac şi moscalii, 
de trimit la zatocenii, adecă în urgie, la Sibir, şi 
pănă acum. Acela dară dascăl Ovidie au scris 
câteva cărţi, şezându la Cetatea Albă în urgie, 
iară în stihuri, că ş-au fârşitu acolo şi viiaţa. Şi 
pre numele lui ieste balta Vidovul, la Cetatea 
Albă. într-acele cărţi, una ce are nume de Pontu, 
scrie la un priietin al său la Râm, anume Greţin, 
aceste stihuri, lată că ţi le însemnezu latineşte 
scrise şi pre limba noastră tălmăcite: 

Praefuit his, Graecine, locis modo 
Flaccus, et illo 

Ripa ferox Istri sub duce tuta fuit 

Hic tenuit Mysas gentes in pace fideli; 

Hic arcu fisos, terruitense Getas. 

Ghieţii ţinea într-o vreme, acum Flacus 
ţine 

Râpa scump-a Dunării, el singur cu sine. 



lei au ţinut Misiia în pace cu credinţa, 
Pre ghieţi au scos de aicea, el cu biruinţa. 

Aşa însemnează aceste stihuri ale acelui 
dascăl, pomenindu pre acel Fleac, căruia 
numele la Istoriile Râmului ieste Fulvius 
Fleacus consul, precum chiema ei pre atuncea 
hătmăniile lor. Şi de aceste stihuri s-au legatu 
întâi acela Eneas Silvii şi după dânsul şi alţii. Şi 
între aceia aflu şi eu pre Ureche, săracul, 
următoriu: să fie numele acestor ţări, vlah, de 
pre acela Fleac, hatmanul Râmului; căruia lucru 
Carion istoricul stă împrotivă şi cu dânsul şi 
Topeltin de Mediiaşi, anume zicându deschis: 
Ceia ce au scris că numile vlah acestuia neam, 
adecă al Moldovei şi al muntenilor, ieste de pe 
hatmanul Râmului Fleac, basne suntu. 

Eu încă cei partea mea cu dânşii, cu aceşti 
doi ţiu pentru aceste doveade, care deschis ţi- 
am scris, cum toată lumea zice italianului aşa 
cu un nume şi noao pănă astăzi. Şi acel Fleac, 
de au bătut războaie cu tătarii, pre Dunăre, iară 
la discălicatul ţărâlor acestora, nici o treabă nu 
are, care suntu după Fleac discălicate, de 
Traian, împăratul Rămului, din Ţările Vlohului, 
adecă a Italiei, fără numai va zice cineva că 
italianii acestu nume vlah au dobândit după 
Fleac, care lucru n-am cetitu nici la o istorie a 
Râmului şi de Italiia. Alte chipuri şi capete au 



avut Italiia mai vestite şi mai vechi decât acela 
Fleacu; cum ar fi luat Italiia nume de la acela? 

Ci de Italiia atâta ajunge, câtu ţi s-au arătat 
cu mărturiile şi istoriile şi numelui care-l avem 
de la alte neamuri, tot unul pănă astăzi. Să 
păşim de acum şi la altile pre rându. 



Capul al doilea - Pentru împărăţiia râmului 

împărăţiia Râmului căriia putere şi lăţime 
asemenea nu au fostu nici o împărăţie de cându 
ieste lumea, de măriia ei citeşte toate istoriile 
lumii, mai mare nu vei afla alta, nici în ceste 
vacuri de acum, nici în cele trecute. De această 
împărăţie vei afla şi prorocii, ales de Daniil 
prorocul, cu dezlegarea visului lui 
Navohodonosor, împăratul Asiriei. 

De aceasta împărăţie cântă şi sfânta 
beserică, întăia slava, glas 2, la vecerniia 
naşterii domnului şi Dumnezeului nostru Isus 
Hristos: Râăurin făefî fr-^rennâuţmu frgîeee 
adecă: Cându Avgustu unul stăpâniia tot 
pământul. Acest Avgust împărat al Râmului au 
fostu şi în zilele lui au născut şi mântuitoriul 
lumii, fiiul şi cuvântul lui Dumnezeu din 
preacurata fecioară Mariia. 

Numele său trage de pe oraşul Roma, noi 
zicem Râmul, care oraş ieste în Italiia, pre apa 
Tivrului curătoare în Marea Albă, cu cale de 
câteva zile mai jos de Râm, din izvoarăle 
munţilor Italiei început. Iară începutul împărăţiei 
aceştiia, cum s-au şi mai pomenit la capul cel 
dintâi, de Italia (care ieste mai veche decât 
Râmul şi decât începutul împărăţiei, pentru 



aceia pricină s-au pus şi întăi la Italia rândul), 
ieste din Troada, care o au răsipit-o elinii, sau 
cu altu nume grecii, trăgându multă vreme 
războaie cu troadenii pentru mare strâmbătatea 
lor, ce le făcusă grecilor troadenii, cu furtişagul 
Elenii, femeii lui Menelau, prin Alixandru, 
feciorul lui Priiam împăratul Troadei. Care 
fămeie să să întoarcă grecilor pururea sfătuia 
doi domni din Troada, Antenor şi Enea, că 
întorcând-o, dzicea că s-a potolit vrajba cu 
grecii. Ci măzdind pre alţi sănatori domni, 
ficiorul lui Priiam, să ţie cu dânsul, să nu să dea 
Elena, s-au trăgănatu sfada, pănă la stingerea 
de totu a Troadii, câtu n-au hălăduit niminea 
altul, nici în cetate, nici în olatul ei, fără acei doi 
ce s-au pomenitu, Antenor şi Enea, cu gloatile 
lor. Ori că ştiindu-i grecii că aceia sfătuia spre 
bine şi nu i-au gonitu, ori că ei, ca nişte oameni 
cunoscându la ce trage lucrul, s-au păzit de 
vreme, au ieşitu cu casile şi cu oamenii săi, 
încărcaţi în vase. Din cărei Antenor au discălicat 
Vineţiia pre pământul Italiei, iară Enea, 
pogorându-să mai jos, au abătut la malul iară al 
Italiei, unde stăpâniia Latinus-craiul o parte de 
Italia. Şi îndemnatu şi de prorocii lor pe atuncea 
păgâneşti, au început sfada cu acel craiu 
anume Latinus, de pre a căruia nume ieste 
limba latinească. 

Nu era încă cu oameni deşi acele locuri 



aşezate pre acele vremi şi singur craiul mator 
de zile, numai cu o fată de trupul său care era 
logodită după un domnu de Italia anume 
Turnus, carile avea mulţi domni de Italia 
neprietini. Pre aceia i-au tras Enea în tovărăşie 
împrotiva lui Turnus şi a lui Latin-craiul şi cu 
câteva războaie cu mare vărsare de sânge, 
înfrângându pre Turnus, pănă şi la pierirea lui în 
războiu, au căutatu lui Latin-craiu a priimi pre 
troadeni în ţara sa, în Italiia şi pre Enea ginere 
în locul lui Turnus, că lui Enea doamna îi murise 
de groază, cându au văzut arzându de toate 
părţile Troada. Aşa s-au făcut, troadenii moşani 
Italiei, aşezaţi şi legaţi întru sine cu italiienii, să 
trăiască troadenii pre limba şi pre pravilile de 
giudeţe a italiienilor şi italiienii să priimească 
bozii şi rugile şi obiceiurile de biserica 
troadenilor. 

Şi dintr-acestu Enea şi fata lui Latin-craiul 
suntu, din seminţie în seminţie, născuţi doi fraţi, 
anume Romul şi Remu, carii au urzit oraşul 
Roma. Şi zidindu pre jumătate Romul şi pre 
jumătate de oraşu Rem şi încă neînălţate 
zidurile, au venitu întru una din zile Rem să 
vază sporiul lucrului a frăţine-său, în partea 
unde zidiia frate-său, Romul, şi vrându să facă 
şagă, au sărit peste zidul frăţine-său râzând. 
Inloc frate-său, luând semnu de piezi răi 
oraşului, apucă un fuşte şi loveşte pe frati-său 



pen mijlocul trupului. Cade Rem mortu de rană, 
iară Romul, stându asupra trupului, au zis: Aşa 
să petreacă toţi carii vor vrea să saie zidurile 
acestea. Şi au stătut, singur Romul şi urzitoriu 
oraşului şi crăiei, de pre a căruia nume ieste şi 
numele oraşului Roma, pănă astăzi şi de pe 
oraşu şi numele împărăţiei. 

Fost-au această împărăţie din ceputul său, 
de la Romul craiul dintăi, supt crai, pănă la 
Tarcvinius cel Mândru, îi zic râmlenii Tarcvinius 
Superbus, adecă Mândru. Al aceluia un fecior 
ce avea, au făcut silă noaptea la casa unui 
domnu, lipsind domnul de acasă, anume 
doamnii sale, Lucreţiia, care, după aceia silă 
din patu nu s-au mai sculatu, ci au scris la 
bărbatul său, unde era, şi la unchiu-său, vestit 
senator pre atuncea la Râm, anume Brut, să vie 
cum mai de sirg la dânsa, că ieste spre moarte. 
Şi dacă au sositu şi au intrat în casă şi unchiul 
acei fămei Lucreţiei şi bărbatui ei, au zis: 
îngăduiţi, nu vă apropiiareţi de patul mieu 
spurcatu de ficiorul lui Tarcvinii. Iară trupul de 
ieste şi silit, nevinei mele moartea mea va fi 
martor. Şi au scos un cuţit, de suptu perină, de 
aceia treabă gătit mai denainte şi s-au lovitu cu 
cuţitul întru inimă. Au năvălit bărbatul ei şi 
unchiu-său la patu, ci în deşertu, că căzusă 
cuţitul cu rana adâncu, din care, după câteva 
ceasuri au murit Lucreţiia. S-au făcut, o zarvă 



mare şi turburare în tot oraşul de o faptă ca 
aceasta şi s-au strânsu tot oraşul la Brut, cărora 
au arătatu tuturora fapta ce au făcut ficiorul 
craiului şi cuţitul crunt de sângele nevinovaţii 
fămei şi silă. Şi au stătut tot Râmul şi înloc şi 
olatele, de au jurat cu Brut, cum să nu mai 
sufere craiu asupra sa. Iară Tarcvinie, urât şi 
părăsit de toţi şi de slujitorii lui, pentru spurcata 
fapta aceia şi sila, au fugit la franţozi, cu carii, 
trăgându ajutoriu, s-au ispitit cu sila să coprinză 
iară scaunul Râmului, ci tot gonit şi răsipits-au 
întorsu şi n-au mai dobânditu ce au pierdut, în 
toată viiaţa sa, nici el, nici altul. 

Şi de atuncea s-au cârmuitu acea împărăţie 
totu suptu sfatul sinatorilor, cum vedem acum că 
să cârmuieşte Veneţiia, pănă la Avgust-chesar, 
500 şi mai bine de ani. De mirat lucru că 
această împărăţie, la câtă putere şi lăţime au 
venitu, totu într-acele 500 de ani, de suptu 
cârma sfetnicilor au crescut. Şi alegea ei din an 
în an câte doi mai mari, cărora cu numile boierii 
le zicea consules, adică capetile sfatului, că 
consilium lătineşte ieste sfatul. 

Şi mai mare era acestu nume de boierie, 
consul, decât împerator, că acesta nume 
împerator era hatmanilor, carii ducea în vreo 
parte ostile şi trăiia acestu nume numai pănă 
era în oaste, cine era. Iară dacă să întorcea 



acasă sau la Râm, nime şi nimărui nu să zicea 
împerator, ce iară pre numile ce avea dintăi. Va 
să zică împerator poruncitoriu, care nume apoi 
pentru mare izbândă ce făcea acei imperatores, 
adecă hatmanii, au căzut de să numescu 
împăraţii cu acestu nume şi au ieşit mai mare şi 
mai de cinste decâtu numile crailor. 

Hotarăle aceştii împărăţii a Râmului mai 
necoprinse suntu, că nu niscareva munţi sau 
ape curătoare, cum vedem acum că despartu 
crăie de crăie şi împărăţie de împărăţie, ci din 
toate părţile le-au fostu hotarul Marea Ochianul, 
care încunjură pământul, începându dispre 
părţile despre miază-noapte, Ochianul cela ce 
încunjură Englitera şi totu acela Ochian şi 
dispre apus, pe după Hişpania şi Portogalia şi 
de la părţile apusului să trage tot acela Ochian, 
încunjurându totu pământul despre amiazăzi, pe 
după Africa, noi zicem Barbarezii, pănă vine la 
Marea Roşie, care ieste între Eghipetşi Araviia. 
Câte împărăţii, craii, domnii, ţări suntu, di le 
încunjură Ochianul, precum s-au pomenitu mai 
sus, toate supt ascultarea împărăţiei Râmului au 
fost. 

încă mai spre răsărit de la Marea Roşie, de la 
Ochianul de amiazăzi, tăind pre uscat Aravia, 
Asiria, Siria, pănă la muntele Caucas, între 
Hăndii şi între părthi şi de acolo pănă în Marea 



Caspiei şi Armeniile amândoao şi câte ţări 
suntu între Marea Caspiei şi între Marea 
Neagră, ghiurgii, mingrelii, cerchiezii şi alte ţări 
şi de acolo apa Donul şi Volga, toate suptu 
ascultarea Râmului au fostu şi de la luzbec 
hanii cei mari de la Râm lua steag de hănii. 

Cu Hăndiia numai nu au închiiat toată lumea 
dispre răsărit şi veniia şi de acolo multe ţări să 
să închine. Ci de la o vreme nici-i mai priimiia 
ca locuri depărtate. 

Şi unghiul cestalalt, la Ochian, pre unde sunt 
acum şvezii şi Dania şi unghiul spre apa 
Renului, pre aceste ţări nemţeşti că şi şvezii şi 
danii tot nemţi suntu şi un neam sunt nu i-au 
putut supune nici într-un chip râmlenii, pănă la 
îndireptatul acei împărăţii în multe părţi. Şi câtă 
oaste au pierdut cu nemţii, bătându războaie, cu 
ceialaltă parte de lume nu o ar fi pierdut-o. însă 
numai o parte de nemţi supuşi n-au fost, iară cât 
ţine apa Renul şi celelalte şi peste apa Renului, 
multe locuri supuse au fostu, cum şi Englitera şi 
franţozii şi toată Hişpania. Caută acum cu 
cugetul întru atâta lungime şi lăţime de lume, 
câte împărăţii mari suntu acum, cum ieste 
Englitera, Franţozul, Hişpaniia, nemţii pănă la 
apa Renului; la Africa: Fesul, Liviile, Mareh, Afri, 
pănă mai tot Eghipetul, habeşii şi împărăţiia 
Asiriei, Persul, Armeniile, Capadochia, toată 



Greţia şi Machidonia, lliriia, Dachiia, unde 
suntem noi acum şi alte ţări şi ostroave şi pre 
Ochian şi pre Marea Albă şi pre Marea Neagră 
şi pre Caspiia. La toate acestea ieşiia paşii de 
la Râm, pre un an pre unile, la altile pre trei ani 
şi mai mulţi. Câteva coaie de hârtie s-ar mai 
lungi, de aşi sta a pomeni anume ţările toate. 
Paşii ieşiia şi la ţările jidoveşti, la Ierusalim, de 
la această împărăţie, de care lucru deschis te va 
învăţa sfânta Evanghelie, a patru evanghelişti. 
O seamă de ţări mai depărtate dintr-acestea 
supt crai birnici le lăsa: la Africa, ales la 
Eghipet, Armenia, iară celelalte, cum ieste 
Spania, Englitera, franţozii, nemţii, pănă la apa 
Renului, Italiia, Ţările Greceşti, toate ţările 
Ierusalimului, Anadolul, ostroavele, tot cu 
senatorii Râmului să cârmuia. Pentru aceia au 
zis un filosof al lui Pir, craiul epiroţilor, adecă al 
arbănaşilorcându l-au trimis în solie la Râm, că 
au văzut sfatul lor de împăraţi adunatu. 

Ci câtu ne trebuieşte la rândul istorii noastre, 
ne ajunge de atâta de împărăţiia Râmului. 



Capul al treilea - De Dachiia 



Dacă s-au început de Italiia a zice, de unde 
ieste venit neamul acestor ţări şi de împărăţiia 
Râmului, de care împărăţie suntu discălicate 
ceste ţări cu râmleni, vine rândul acum şi locului 
acestuia, la ce loc au venitu acestu neam, din 
locurile cele dintăi. 

Locul dară acesta, unde ieste acum Moldova 
şi Ţara Muntenească ieste dreptu Dachia cum 
şi tot Ardealul cu Maramoroşul şi cu Ţara 
Oltului. Altu nume mai vechiu decâtu acesta, 
Dachia, nu aflu în toţi câţi suntu istorici, că de le- 
au zis cineva că ieste Schitiia, de pe schiţi, 
adecă tătari căci au năbuşitu pre aceste locuri 
mai pre urmă tătarii şi mai înainte de Atila, 
descălicătoriul Ţărâi Ungureşti şi a ungurilor pre 
aceste locuri. Dachiia numele său cel vechiu tot 
au ţinut la toţi istoricii. Cum s-au zis, Schitia 
ieste direapta luzbecul, adecă Tartariia cea 
Mare şi o parte de împărăţiia Moscului. 

Dachii aceştia cu multe vacuri mai nainte de 
Hristos au aşezatu locurile acestea. Pomeneşte 
de dânşii Cvint Curţius istoricul, de faptile lui 
Alexandru Machidon (însă nu acea Alexandrie 
mincinoasă, care ieste pre limba noastră, plină 
de basne). El scrie Sahi, dahi, masagheti, tot un 



neam suntu, venit din părţile Hindiei pre aceste 
locuri, când încă lumea mai rară au fost în 
oameni. Şi dintr-aceşti dahi noi zicem şi grecii, 
dachi, iară latinii şi Ieşi i , daţii să ţin saşii de 
Ardeal (şi pănă nu de multu au fostu şi la noi în 
ţară, iară la satile cele hăneşti, la Bugeac şi 
acum suntu, de le zic testebani) că să tragu şi 
au mari istorici martori. Limba lor iară aşa 
vechie ieste; au price între sine cu nemţii pentru 
mai de multe vacuri, carii suntu mai vechi de 
dânşii, şi ceştia că nemţii au luat de la dânşii 
limba, iară nemţii că saşii au ieşit de la dânşii, 
din Saxonia. Ci aceste prici le lăsămu la dânşii, 
noi numai pomenim câtslujaşte rândul nostru la 
poveste. 

Hotarăle Dachiei, dispre răsăriţii ieste Nistrul 
apa, la istoricii cei vechi Tiras, iară dispre 
amiadzădzi Marea Neagră şi Dunărea, dispre 
apus Panoniia, acum Ţările Budii, dispre 
miazănoapte Morava şi Podolia în Crăiia 
Leşască, unde ieste şi Cameniţa. Suntu o samă 
de istorici carii dau şi Podolia şi câmpul peste 
Nistru pănă la apa Buhului şi peste Dunăre, 
Misiile amândoao, cărora le zicem noi acum 
Dobrogea şi o parte de lliriia, să fie fostu de 
Dachiia. 

Puternică într-o vreme, cât supt vremea 
împărăţiei Râmului supt Domentiian-împăratu, 



iară la Dachia crăind Decheval-craiul, lua dachii 
o sumă de bani din visteriia Râmului, cum lua 
tătarii de Crâmu de la Moscu şi de la Ieşi, să nu 
le robească ţările, că prăda şi dachii Italiia cu 
călărimea, pănă în zilele lui Traian-împăratul, ce 
au împărăţitu pre urma lui Domentian-împăratul. 



Capul al patrulea - De Traian-împăratul 



Traian, împăratul Râmului, al şaptelea după 
Avgustu-chesar, de neamul său spaniol, 
coprinzându scaunul împărăţiei după 
Domentian şi văzându la slăbiciune împărăţiia 
sosită, din rea şi desfrânată cârma împăraţilor 
răi şi zburdaţi (că şi Dioclitiian şi cela lumii 
ocara şi tiranul Neron, totu înaintea lui Traian au 
fostu), întăi au aşezatu împărăţiia în ce era 
stricată şi veniturile ei, apoi îndată s-au apucatu 
de oaste împrotiva tuturora carii ieşisă de suptu 
ascultarea împărăţii ţări şi întăi ales asupra 
dachilor, ţiitoriiul acestor părţi. 

Aşa să întărisă neamul dachilor asupra 
împărăţiei Râmului, câtu scriu istoricii, în zilele 
lui Domentian-împăratul şi biru lua din vistieriia 
Râmului, pentru să nu strice ţările împărăţiei cu 
prăzi, că fiind neamul dachilor pre acele vremi 
călăreţi, prăda ţărâle ascultătoate de împărăţiia 
Râmului cu călărimea, pănă şi Italiia de prăzile 
lor nu hălăduia, cum am văzut în vacul nostru 
pre tătarii Crâmului, fiind mai puţini decâtu ostile 
Moscului şi a Crăiei Leşeşti şi de la amundoao 
acestea neamuri lua daruri, pentru să nu facă cu 
ceambulurile lor stricăciune ţărâlor lor. 

întăi, dară, Traian, marile şi vestit împărat, au 



făcut oaste împrotiva dachilor, cum scrie Dion, 
carile au scris viiaţa acestui împărat şi alţi 
istorici după dânsul, 600.000 de oaste, slujitori 
de oaste au avut, fără altă mulţime, ce să trage 
dupe oşti, ales după oşti mari, mulţime, şi au 
purces din Italiia spre aceste părţi ale Dunării. 

Cum scrie Istoriia de patru monarhii ai lumii, 
de clăti rea aceştii împărăţii de la Râm spre 
aceste părţi, ca pre la 120 de ani după Hristos 
au fostu. împrotiva căruia nici Decheval craiul 
dachilor aşa fără războiu nu s-au lăsat, ci 
trecându cu ostile sale Dunărea, au stătut 
împrotiva lui Traianu, împăratul cu războiu în 
Ţările Misii, căriia îi zicem noi Dobrogea. 

Stătut-au un războiu mare şi nu puţină 
vărsare de sânge, însă pre acele vremi în toată 
lumea nu era altă oaste, nici mai temeinică, nici 
mai stătătoare, nici mai trainică la toate lipsele 
osteneşti ca slujitorii Râmului, neînfrânţi şi din 
firea lor şi cu tocmeala oştilor lor, care vedem 
acum la nemţi tocmeala oştilor, toată bulucuri şi 
pintre buluc şi buluc loc deşertu, să aibă loc 
deschis şi alte bulucuri, slobod meidan să aibă, 
cându ar trebui să dea ajutoriu bulucurilor celor 
ostenite în războiu sau înfrânte oaste proaspătă 
pre acele slobode de oşti maidanuri. Niciodată 
toate bulucurile încep războiul, ce cele tocmite 
în frunte şi alte bulucuri cu mare tocmeală şi 



meşterşug stau în paza acelora ce fac războiul 
şi aşa luptându multă vreme cu o parte de oşti, 
alte părţi sta gata, netrudiţi, proaspătă oaste 
prelesne urnescu pre ceialaltă oaste, carea 
odată îşi varsă şi sloboade toată vârtutea. Că 
acea oaste ce sare toată odată, toată odată să 
şi răsipeşte. Cu aceasta tocmala a oştilor sale 
râmlenii au supus toată lumea. 

Mărie tărie şi neînfrântă avea şi oastea 
machidonenilor pre vremea lor, ales tocmeala 
pedestrimei lor, căriia zicea ei falanx, însă era 
prea strânsă acea falanxu şi la greu să lega 
pedestraşii de pedestraşii. Cu mare greu să 
rumpe aceia oaste, că cu tocmala ei au călcat 
Alexandru Machidon tot răsăritul. însă pe urma 
lui, dacă au început machidonenii a bate 
războaie cu râmlenii, pierdea războiul 
machidonenii, cum va vedea cine va ceti 
războiul lui Perseu, împăratul machidonenilor, 
cu Emilius, hatmanul Râmului. 

Auzit-am pre mulţi dând vina aceasta, cum şi 
Ieşi i şi moscalii şi alte neamuri creştineşti nu sar 
odată cu toţii la războiu. Nu ştiu ce zic; ostile 
temeinice cu multe ceasuri, cu multe zile, bat un 
războiu şi ştiu aceasta. Că întăi leşii şi moscalii, 
de s-ar slobozi toată oastea odată, nici un 
războiu nu ar lua, ce toate le-ar piierde. Aşa 
Decheval, craiul dachilor, luptându-să câteva 



zile să oprească ostile lui Traian, n-au putut 
birui, ci au purces ostile din războiu în răsipă. 

Traian-împăratul după izbândă au căzut, la 
apa Dunării, unde, şezându cu ostile, au 
adunatu din toate dintr-acelea părţi şi olate 
lucrători şi au ziditu cu mare minune vacurilor 
pe urmă, pod peste Dunăre, de piatră, cu turnuri 
de piatră, carele să pomeneşte pănă astăzi, 
Turnul Severinul. în Ţara Muntenească ieste 
acela loc; malul dincoace al acelui olatu îi zicu 
muntenii judeţul, cum ziceam noi ţinutul Jiiului. 

Cercat-am câtva din ce ieste, de au primenit 
numele său acestu turnu, de-i zicu Severinul, că 
acestu lucru, că l-au ziditu Traian-împăratul şi 
nu altul deplin şi aievea, fără număr odoacă 
spun istoricii cându au făcut şi podul, căruia cu 
ochii noştri am privit pragurile prin apa limpede 
a Dunării, cându am mersu cu Dabija-vodă cu 
ostile la Uivar. Cum acel turnu ş-au schimbaţii 
numele şi n-au ţinut numele ziditoriului său, 
cum ţine şanţul Troianul pănă astăzi, a şti nu 
pociţi. Atâta numai, ori pre urmă că au trăiţii 
acolo vreun domnu cu acestu nume, Severin, 
cum spun şi muntenii, ori pre numele vreunui 
pristav la lucrul lui sau la rădicatul lui, după ce 
să pustiisă întăi. 

Fost-au şi un împăratu pre urma lui Traian, 
Severus, care nume şi pre o piatră ce s-au 



aflatu la cetăţuia năruită la Galaţi am cetitu 
însumi eu Severus imperator romanorum, adecă 
Săverii împăratul râmlenilor. însă numai atâta 
am putut ceti, celelalte slove, deşi şi aduc cu 
latineşti, iară a înţelege limba latinească, nici 
într-un chip să pricepe. Cum pre un ban de 
aramă galben, iară la acea cetate năruită am 
aflatu, câtu un ort de mare, nimenea nu poate 
mai multa dizlega fără: Marchiianopolis. Iară 
turnul acela şi podul peste Dunăre, nimenea 
altul, ci Traianu-împăratul, ca şi şanţul Troianul, 
l-au făcut; nu vei afla din sute de istorici într-alt 
chip. 

După ce au gătitu podul peste Dunăre, 
Traian au trecut toată oastea peste Dunăre, 
dincoace în ceasta parte, în pământul unde 
ieste acum Ţara Muntenească. Şi i-au ieşitu 
iară cu ostile sale Decheval, craiul dachilor, la 
care războiu stându tare dachii şi craiul cu ei, 
însuşi craiul au pieritu la acel războiu. Şi aşa au 
purces, după acel războiu pierdut şi pierirea 
craiului lor, totu neamul dachilor în răsipă de pe 
aceste ţări, unde ieste acum Ţara Muntenească 
şi ţara noastră, Moldova. Câtă ţară au şi rămas 
pre loc, prostime, ţărani, toată o au scos-o 
Traian de pe aceste locuri peste munţii care 
desparte Ţara Ungurească dinspre noi. Iară 
aicea, îmbe aceste ţări, şi Ţara Mutenească şi 
Ţara Moldovei, de la Dunăre pănă suptu munţi 



şi pănă în Marea Neagră şi de la apa Nistrului 
pănă iară supt munţi, tot cu râmleni şi căsaşi au 
aşedzatşi mai mulţi oşteni, precum zicu ei: 
colonia romana, adecă discălecarea Râmului. 
Şi aşa ieste discălecatul cel dintăi acestor ţări 
cu râmleni. Cine ar vrea să ştie, să vază şi cu 
ochii martorii, citească pre istoricul Dion, carile 
au scris viiaţa lui Traian-împăratul şi pe Evtropii, 
carile au scris viiaţă lui Adriian-împăratul iară al 
Râmului şi pre Bonfin istoricul ungur şi din alţi 
istorici, anume: Carion, Cavaţii, Silvius, 
Cromver leah, Piasenschii de Premisla, 
Gvagnin litfan şi mai ales şi din ceşti mai de 
curându: Topeltin de Mediiaşi, iscusit istoric, 
carile de-amăruntul din Dion scrie de neamul 
ţărilor acestora şi ales de descălicatul cel dintăi 
pe aceste părţi de lume, de Traian-împăratul. 

Măcară că capetile dachilor, domnii cu toate 
casile lor, s-au tras toţi peste munţi în Ardeal şi 
de acolo s-au închinaţii cu toţii la Traian- 
împăratul, totu nu i-au crezut, ce şi peste munţi 
pentre dachi au discălicatu râmleni, pentru să 
nu mai poată a-şi rădica capul dachii împrotiva 
împărăţii, carii vedem şi pănă astăzi în tot 
Ardealul şi în ţările de sus cele ungureşti mai în 
jumătate cu ungurii, români, adecă râmleni, 
suntu lăcuitori pănă astăzi. 



Era acestu obiceiu la împărăţiia Râmului 



dacă să umplea Italiia, dricul împărăţii, de 
lăcuitori, de nu le ajungea, nici-i biruia pământul 
cu hrana, scotea cu sorţi căsaşi di pen oraşă şi 
de prin sate şi-i muta la altă ţară, unde vedea 
părţi mai rari de lăcuitori, sau unde vediia că să 
rădica de suptu ascultarea împărăţii vreo ţară, 
acolo cu sutile de mii de case să muta şi le 
împărţiia locuri şi zicea acei discălicături noao: 
colonia romana, adecă discălicarea Râmului. 
De care colonie a lor ieste plină lumea şi la 
Asiia, adecă Anadol şi la Africa, căriia îi zicem 
noi Barbarezii, şi la Hişpaniia şi pre apa 
Renului, la nemţi şi la franţozi. Şi la Rumele, în 
Ţările Greceşti, un neam ce le zicem coţovlah, 
colonia Râmului ieste. 

Litva în Crăiia Leşască direpţi râmleni suntu, 
însă acel neam al Litvei nu de râmleni aduşi 
suntu pre acele locuri, unde lăcuiescu acum, ci 
de tirăniia lui Neron împăratului al Râmului. 
Multe case mari cu gloatile sale, cu domnul lor 
Lizbon, fugând de răotăţile lui Neron la nemţi şi 
de acolo cumpărându-şi vase de mare, pre 
marea ceia ce loveşte la Gdansca au mersu, 
pănă la Liflantu, o ţară, şi de acolo 
descălecându malul, s-au lăţitu pănă unde ieste 
Litva acum. Mulţi ani suptu ascultarea ruşilor au 
fostu, pănă înmulţindu-să din an în an, apoi ei 
au supus pre rusi, de le suntu vecini rusii acei a 
toate ţări. 



De ar întreba neştine: Atâtea colonii în lume, 
de unde aşa mulţime discălicate, numai de la 
Italia să iasă atâtea ţări descălicate dintr-însa? 
Trebuieşte să ştie că într-aceia ţară au fostu pe 
acelea vacuri scaunul împărăţiei, oraşul Râmul, 
care oraşu, nu cum suntu acum împărăţiile, ci 
au ţinut toată lumea de la apus, aproape şi pănă 
totu răsăritul, fără puţine împărăţii la răsăritu, pre 
carii amu nici-i primiia. Iară soli toate ţările 
acelea cu daruri trimitea. Spre miazăzi şi pănă 
unde să închide lumea cu Ochiianul, suptu 
împărăţiia Râmului au fostu şi spre 
miiazănoapte numai nişte unghiuri, pe lângă 
mări nemţeşti, unde ieste acum Crăiia Daniei şi 
a Şvedului, acelea ţări drepte nemţeşti suntu şi 
un neam acelea numai au hălăduitu, de n-au 
fostu supuse suptu Râm niciodată. Curia dară 
din toată lumea la Italiia, să fie şi în volniciia 
Italiei şpani, adecă şleahtici. 

Şi a doao pricină, nu ieste în toată lumea altă 
parte de lume pământii ca Italiia, de tot bivşugul 
şi dezmierdatu, cât bine i-au zis raiul 
pământului. 

A treia pricină şi mai mare decâtu acele doao 
ce s-au pomenitu, că râmlenii din toată lumea 
lua a zecea din oameni tineri, cum lua turcii din 
Rumele; zicea râmlenii acelor oameni obsides, 
adecă zălog de credinţă ţărâlor. Şi pre aceia 



punea de-i învăţa ca la şcoală oşteniia şi carii 
era pre la scoale, încă suptu steaguri le zicea 
tirones (sfântul mucenic TheodorTiron, dintru 
acei slujitori au fostu). Iară dacă să învaţă bine 
cum va purta suliţa, cum va muta pavăţa, cum 
va întoarce sabiia, îi scotea la războiu şi cu 
vreme din tirones ieşiia, de le zicea veteranii, 
adecă slujitoriu vechiu, bătrân. Acestor veteranii 
apoi îmbătrâniţi în slujbe vestite îi scotea de 
suptu steaguri şi le da pre la oraşă şi la sate 
locuri de casă, de vii, de grădini, de pământuri 
şi aşa să umplea Italiia cu mulţime de oameni, 
câtu nu-i coprindea pământul. 

Multe obiceiuri de ale Râmului suntu acum la 
turci ca acestea, ce iau şi ei de a zecea oameni 
şi iară aşa îi împart pre la grădini întăi, apoi în 
ceata ienicerilor şi fac şi ei apoi din slujitori 
bătrâni oturaci, curugii şi timaruri. Toate acestea 
şi altile multe obiceiuri de la împărăţiia Râmului 
suntu, că şi ienicerii cum suntu acum la turci, la 
Râm pritoriiani, adecă pedestrime de divan le 
zice, cum la turci culoglu şi aşa bulucurile pre 
numere: biringi, ichingi, iuciungi; la râmleni 
primani, secundani, terţiiani, cvartani, tot pre 
numere bulucurile, adecă: cei dintăi, cei ai 
doilea, cei ai treilea, cei ai patrulea, pre număru 
să ştiia bulucurile. Şi nu-i divă că la turci vedem 
obiceiurile acestea, care au fostu şi la împărăţiia 
Râmului, căci că Ţarigradul şi câte ţări ţin turcii 



în ceastă parte de lume, care să chiamă Evropa, 
parte de împărăţiia Râmului ieste. 

Alexandru Machidon pe vremile împărăţiei 
sale încă au făcut pre numele său colonii şi întăi 
la Eghipetacel vestitu oraşu, Alexandriia, unde 
să scură apa Nilului în mare, iarăş şi pre apa 
Donului şi pre apa Hăndului şi la perşi au 
discălicatu oraşă şi olate pre numele său. De ar 
hi acum Istratie logofătul şi fiiu-său un Simeon 
Dascălul şi nepotu-său, un Misail Călugărul, 
cum s-ar apuca de aceasta poveste cu basnile 
lor, cele ce au scris că rădăcina acestui neam, 
carele ieste acum pre aceste locuri, din temniţile 
Râmului ieste? Că Traian-împăratul adevărat că 
de la Râm au adus şi căsaşi, adică de la Italiia 
şi aşa ieste: şi căsaşi au adus, iară nu din 
temniţele Râmului, ci oroşani căsaşi, săteni, tot 
din slujitori aşezaţi. Şi casă de domni au 
aşezatu aicea pre la cetăţi. Cum şi Dragoş-vodă 
mare năpaste îi ieste să fie fost păstor, pre 
mărtoriia maramoreşenilor, cu urechile mele am 
auzitu că au fostu ficior unui Bogdan-vodă, 
născut din Maramoroş, după ce au scos de 
aicea mulţimea de tătari şi cu bulgărimea de la 
Volga năbuşiţi şi apoi pre urmă şi Attila cu 
ungurii. 

Din temniţe cu sutele de mii de oameni cum 
s-ar afla? Şi apoi fămei, iară atâta tălhăriţe? 



Deci, unde ieste şi cât vac ieste de când au 
venit Traian pre aicea şi când s-au bătut Laslo, 
craiul unguresc, cu tătarii? între Traian şi între 
Laslo-craiul 800 de ani sunt. Şi au scris ei, 
aceşti istorici, Istratie logofătul şi Simion 
Dascălul şi Misail Călugărul că acest Laslo au 
cerşut de la Râm oameni. Şi neamul românilor 
acum trăia cu domnii săi în Maramoros, ceşti 
dincoace, iar cei dincolo, dispre munteni, pre 
apa Oltului. Nu să prinde dară, cum zic aicea: 
manno, ţigăneşte. 

Aşezându Traian şi domni prin cetăţi, cum 
zic la Ieşi, caştaleani cineşi domnul cu olatul 
său: dominus după latinie ieste la noi: domnu 
iar pre la toate marginile şi locuri alese oşteni, 
cu nume pre atuncea ţărilor acestora, unde ieste 
acum Moldova şi Ţara Muntenească, Dachiia 
Inferior, adecă Dachiia de Jos, iară Ardealului şi 
părţilor celorlalte de sus, precum s-au pomenitu 
de hotarul Dachiei, în capul de Dachiia, Dachiia 
Superior adecă Dachia de Sus. Şi suptu acel 
nume au trăitu aceste ţări, pănă la al doilea 
discălicatu cu Dragoş-vodă. Şi acum mulţi ne 
zic noao, ţării noastre şi Ţării Munteneşti, 
streinii, Daţiia, însă norodul, neamul lăcuitorilor, 
nu ş-au schimbatu numele său, ci tot romanus, 
apoi cu vreme şi îndelungate vacuri romani, 
apoi rumâni pănă astăzi. Şi ţările megiiaşii, 
ştiind de unde au ieşitu neamul acesta, că de la 



Italia, cării ţări îi zicu streinii vlah, vloh, unii zic 
valios, ungurii olaş de pe vloh, adecă italian, au 
zis vlah si muntenii Valahiia, mai târziu. 

După aşezarea cu râmleni pre aceste ţări, 
Traian-împăratu au purces pre Dunăre în jos cu 
ostile sale, de care s-au pomenitu de vechi 
istorici că 600.000 de oşteni numai de războiu 
au avutu. Şi trecând apa Siretiului, apoi Prutul, 
Nistrul, Buhul, Niprul, Donul, care ape acestea 
toate pre atuncea cu alt nume au fostu, nu cu 
acestea de acum. Siretiului numea Halut, şi 
acum istoriile vechi scriu Prutului Hierasus, 
Nistrului Tiras, Buhului Hipan, Niprului 
Borestines, Donului Tanais. Şi această apă 
Tanais, Donul, împarte Asiia de la Evropa, cum 
desparte la Ţarigrad boazul de mare între 
Ţarigrad şi între Schiuder. Ţarigradul singur şi 
cu Galata de Evropa ieste, iară Schiuderiul 
dincolo de Boazu Anadol, căruia îi zicu istoricii 
Asiia. 

Că în patru părţi împart istoricii lumea: 
răsăritului zic, cu toate împărăţii, acei părţi Asiia, 
părţilor dispre miazăzi, câte ţări suntu, Africa, 
părţilor dispre apus şi dispre miazănoapte, 
Evropa. A patra parte ieste America, care parte 
aşa ieste depărtată şi vine cum ar fi suptu noi, 
că cându ieste la noi zioă, la dânşii atuncea 
ieste noapte şi cându la noi noapte, la dânşii 



zioă, că fiind pământul rătundu, cum ar hi 
împrotiva noastră, suptu noi acea parte ieste. 

Acestea dară doao părţi de lume, Evropa şi 
Asia, dispre părţile de miazănoapte desparte 
Donul, iară într-acoace împarte Marea Neagră şi 
bogazul cela ce să scură Marea Neagră în 
Marea Albă, tocma supt oraşul Ţarigradului şi în 
gios pre Marea Albă pănă unde cade apa 
Nilului în Marea Albă şi Nilul desparte Asiia de 
Africa. De la Nil să începe Africa şi Eghiptul 
amu nu de Asiia, ci de Africa ieste, cum toate 
ţările câte suntu de la malul Nilului, pănă să 
închide cu Marea Ochianului, carea încunjură 
pământul, alăturea cu Marea Albă, pănă să cură 
şi Marea Albă în Ochian, la Hişpania, dincolo 
Africa, dincoace Evropia, Hişpaniia de Evropa, 
Fesul, dincolo de Marea Albă, de Africa. 
Acestea pomenindu-să pentru deschisul minţii, 
să să înţeleagă statul lumii, ne întoarcem la 
istoriia noastră de Traian, cum nu s-au 
îndăstulatu cu atâta parte de lume, câtu au 
călcatu cu ostile sale, de au trecut toată Evropa 
pe dincolo pănă la apa Donului, care apă din 
inima Ţărâlor Moschiceşti iese şi cade în Marea 
Neagră, la Crâm, ci trecându Donul, au călcatu 
şi Asiia, lovindu pre la luzbec, mari ţări tătărăşti. 
Iară de la luzbec, pe după Marea Caspiei, care 
mare desparte Cazanul şi Azderhanul de Ţările 
Persului, pe la Bahtri şi acolo, pin Ţările 



Persului şi prin Asiria la Eghipet, unde la 
Eghipet, de boala ce-i zic desintiria, adecă 
deznodarea vintrelui, si-au sfârsitu viiata. 

De acestu vestitu împărat ai şi şanţul 
Troianul, săpat de ostile lui în vecinica 
pomenire, începându din Ţara Muntenească, 
peste toate apele acestea, care s-au pomenitu, 
Siretiul, Prutul, Nistrul, Buhul, Niprul, pănă la 
Don, totu acestu şanţu, carile îl vedem aicea la 
noi. Eu l-am trecut aproape de Nipru, pre la un 
târgu anume Vcioraşnoe, tot pre câmpii, acel 
oraşu nu departe de Chiov ieste, şi Chiovul 
ieste pre apa Niprului şi presemne cum merge 
şanţul, apa Niprului, mai sus de Chiov o au 
trecut-o Traianu cu ostile sale. 

Să află unii de zicu că acestu şanţu, carile îl 
vedem pănă astăzi suptu acestu nume, Troian, 
să fie săpatu pentru sprijineala dispre tătari, 
închizându locul dispre câmpi de năvala 
prăzilor tătărăşti, în care era şi răposatul 
Panaiotachie terzimanul cel mare şi vestit pe 
vremea lui la împărăţie. Nu ştiu unde şi la ce 
istorii va fi cetit acestu lucru. La voroavă cu 
mine pentru şanţul acesta, au dat samă că un 
istoric, anume Bonfin, ungur, pomeneşte de 
şanţul acesta. Cum mi să pare, cine atâta loc de 
lume, începându din Ţara Muntenească, pănă 
peste apa Donului ar hi putut apăra peste totu 



locul? Şi aicea la noi, să zicem că de la capul 
şanţului, de unde să începe totul, pe deasupra 
Galaţilor, alăturea cu Dunărea merge pre 
aproape şi peste Prut, iar nu departe de Dunăre, 
pre la satul turcesc acum, Troianul; dară deci 
unde să dipărtează la câmpi şi de la Dunăre şi 
de la Marea Neagră, iar peste apa Nistrului, ca 
mai departe merge peste câmpi pe la târgul 
Vcioraşnoe, pre unde l-am trecut eu, mai pe din 
sus de Chiov loveşte la Nipru şi de la Niprul cu 
mai mare depărţime de mare, la Don. Cum zicu, 
cine ar fi putut apăra atâta loc Bahtri, sau 
Bahtriana, în Afganistanul de azi. şi ţine? Că de 
au fostu aicea ţara discălicată des de Traian, 
cum ieste între aceste ape, Prutul şi Nistrul, 
dară de la Nistru pănă la Nipru şi de la Niprul 
pănă la apa Donului şi Traian-împăratul prin 
pustii au mersu. Aşa şi lui Panaiotachie i-am 
răspunsu, la ce n-au ştiut cum mi-a mai 
răspunde. Aşa zic şi celorlalţi, câţi au mai scris, 
aşa şi lui Bonfin, de au scris aşa, cum să fie 
şanţul acela săpat de vreo sprijineală de tătari. 
Mai de crezut suntu aceia carii ţin că Traianu- 
împăratul au săpat acesta şanţu în vecinica 
pomenire şi veste şi să să ştie şleavul oştii de 
ceia carii să tragu după oşti mari, niguţători şi 
oşteni, cum vedem şi acum pre împăraţii turceşti 
şi vezirii lor, pre unde mergu cu ostile, fac 
movile pe şleavul oştilor şi pentru vestea şi 
pentru îndireptarea celora ce vin, ori oşteni, ori 



olăcari, ori niguţători, pre urmă dupre oşti. Nici 
te mira cu cine ar fi săpatu un şanţu mare ca 
acesta căci cu mult mai mare au fost, numai cu 
vremi îndelungate s-au năruit şi mâlito oaste de 
600.000 de oameni numai slujitori, fără alte 
mulţime. într-o zi o sută de mii de oameni să să 
înşire în rându unul lângă altul, să arunce lutul 
cineş dreptu sine, caută cât loc pot coprinde 
100.000 de oameni. Pre uşoară socoteală: loc 
de doao mile de cele mari, de nu şi trei mile vor 
coprinde 100.000 de oameni, un conac întreg 
să face de oaste mare. Şi la 600.000 de 
oameni, a şasea zi într-o săptămână o dată unui 
om vine rândul la săpat. Şi acestu număr al oştii 
acelui împăratu, fără altă mulţime ce să trăgea 
după oşti, scrie Dion istoricul, carile au scris 
viiaţa şi faptile acestui împărat şi Evtropii 
istoricul, carile au scris viiaţa lui Adrian- 
împăratul, ginerile lui Traian, carile, după 
moartea lui Traianu, el au stătut împăratu 
Râmului. Şi acesta Adrian au făcut Odriiul, 
oraşul, pre numele său, unde să împreună trei 
ape: Tungea, Mariţa şi Arta în pământul 
Trachiei. 

Cu aceste oşti Traian, căruia numele în 
Istoriile Râmului Ulpius Traianus, au călcatu 
această parte de lume, călcate şi de alţii cu 
ostile Râmului, mai nainte de dânsul de 
Pompeiu cel Mare şi de Iulie Chesariul şi de 



Avgust Chesar, însă nu pre aicea, ci pe la perşi. 
Iară acesta împărat Traianu pre aici au venitu şi 
au încunjuratu aceasta parte de lume, cum s-au 
pomenitu, şi iei au discălicat neamul, seminţiia 
care trăieşte pănă acum în Moldova şi în Ţara 
Muntenească şi cât norod ieste în Ardeal cu 
acestu nume: român. 



Cap al cincilea - Aicea vine rândul să 
pomenim de cetăţile ce se află aicea în ţară la 
noi 

Aice ne trage rândul a pomeni de cetăţile 
ţărâlor acestora; câte suntacmu şi-n Bugeag şi 
aice la noi în ţară şi de faţă ce stau şi alte 
năruite, câtde-biia să cunoscu că au fostu cetăţi 
şi câte sunt în Ţara Muntenească. Mare nevoie 
este a scrie de dânsăle, de cine ar fii făcute, că 
cât amu nevoit şi câtu amu cercat să ştiu ceva, 
de ce niiam făcute sunt, un cuvânt, o pomenire 
n-am putut afla; cu mare jele. Şi oricum, într-alt 
chip a fi nu poate, numai ce sunt făcute de 
dachii cei vechi. Că întăiu Cetatea Albă, mai 
înainte de Traian au fost, că Avgustu-chesariul, 
care împătat a Râmului acmu triimitea şi el 
boierii cei greşiţi la închisoare, cum dzic turcii, 
surgun, la Cetatea Albă, unde şi pe un dascăl 
anume Poblius Ovidius, l-au trimis pentru nişte 
stihuri de dragoste, ce scrisese acel dascăl, de 
îndemnase Râmul la curvie, carele au şi murit în 
Cetatea Albă. Şi o baltă ce ieste acolo, Vidovul, 
pre numele acelui Ovidius ieste. 

Şi aşea şi acestealalte cetăţi, cum ieste 
Suceava, Neamţul, Hotinul, Tighinea; însă 
pândzăle la toate cetăţile acestea, cela cu al 
doilea rându, de domnii sunt adaose, cum să 



pot vedea că toate au pândză şi-ndoite suntu. 
Cele mai vechi mai mici sunt şi ca nişte castele, 
adecă turnuri, au fostu, precum şi tocmite. 
Cearcă la turnul cetăţii Sucevii dispre 
amiadzădzi, unde scrie sus că ieste tocmit de 
Irimie-vodă şi la porta cetăţii vei afla numele lui 
Despot-vodă, care slove pe lângă buor le-am 
cetit eu sângur. 

Şi aşe, de pre Cetatea Albă luând dovadă, 
că aceiia cetate cu mult mai înainte au fostu de 
Traian, poate fi cestelalte de râmleni, după ce 
au descălecat Traian aice. Din ceste neamuri, 
al triilea să le fie făcut nu încape, fără una, cum 
am înţeles de cetatea Sorocii, să fie făcută de 
un Pătru-vodă, de care lucru mult mă mir că 
Urechii vornicul nu pomeneşte. Aflu pomenită 
cetatea Chilii, carii o scrie în v leat 6973 (1465) 
că au luat-o Ştefan-vodă cel Bun de la turci, ş- 
apoi la v let 6987 (1479) iunie 22 dzăli, că în ' 
cestu an au început Ştefan-vodă a zidi cetatea 
Chilii şi au şi săvârşit-o într-acelaş an. Dar mă 
mir cum încape acestu lucru, că întăiu scrie că 
au răscumpărat-o de la turci, închinată de 
nevoie, ş-apoi să o zidească, cum va fi acel 
lucru? Aşi dzice că acel zidit de dzice, să o fie 
tocmit. Daria v let 6973 păn la v let 6987, 14 ani 
suntu; cini ar fi stricat, şi nice scrie să fie stricat- 
o cineva aceşti 14 ani. Citeşte gheografiile 
ceste de curându şi vei afla în Historiile 



Ţarigradului că împrumutându cu bani ianovezii 
pre împăratul Ţarigradului, de oşti împrotiva 
turcilor, le-au dat zălog Crâmul şi acesta parte 
de loc, unghiul Mării Negre, cu scălile lui, unde 
este acmu Bugeacul. Şi atunce ianovedzii au 
făcutu Chiliia pe Dunăre şi Chiefe, care ieste 
pre malul mării în Crâmu; Chiefe are altu nume 
Theodoziia, la Historiie. 

Să află şi de greci făcute cetăţi, cum este 
Turnul Neovtolem, o cetate pustie, îmi pare să 
fie pe Cogâlnic, în Bugeagu; tătarii şi ai noştri îi 
dzic Tatar-Bunar, că Neoptolem este nume 
grecescu. 

Altele multe, cărora stau năruiturile, de-biia 
semnele să cunoscu, cum ieste mai sus de 
Gălaţi, ce-i dzic Gherghina şi pre Milcov, mai 
sus de Focşeni, de care pomeneşte Urechie 
vornicul că o chema Crăciuna. Şi tot pe o 
poveste stau şi cele câte să află în Ţara 
Muntenească, sau de dachi sau altele de 
râmleni făcute sunt. La podul lui Traian peste 
Dunăre, în Ţara Muntenească (Românească), 
la giudeţul Jiiului, ieste iar năruită o cetăţuie, 
acie adevărat de cine ieste făcută, cu numele 
Săverinul ieste, de care şi mai sus s-au 
pomenit. Aşijderea şi peste Dunăre au făcut 
pod, lucru de mirat, pecum mărturiseşte şi Dion 
la Viiaţa lui Traian, a căruia pod şi astădzi să 



cunoscu pragurile în apă. Şi mai încolo pe 
Dunăre, în preajma, ieste turnişorul Săverinului, 
de Săver-împăratul făcut şi atâta. Iar pe ce 
vreme au făcut Săver nu scrie. Iar la alţi 
historici, cum la Dion carii au scris Viiaţa lui 
Traian, aşe şi la Topeltin, să află scris lătineşte: 
Traiani aeterna columna pe româniia: A lui 
Traian, vecinicul stâlpul. Ce dintru aceste să 
cunoşti că une cetăţi într-acesti ţări şi de râmleni 
sunt făcute. 

La năruiturile cetăţii de la Gălaţi, din sus, 
unde cade Bârladul în Dunăre, s-au aflat un ban 
de aramă galbăn şi de mare cât un ort, nu mai 
gios, în carele slovele nu s-au putut ceti de cie 
ce ştiu lătineşte, fără unii ce ştiu mai bine 
greceşte dzic că scrie Marchiianopolis, şi 
samănă aşea, iară celelalte slove de înţeles nu 
suntu. 

Aşijderea o piiatră mare adusă la Gălaţi la 
biserica Dii, mai mult nu s-au putut înţelege, făr 
de atâta, lătineşte: Severus imperator 
romanorum; iar româneşte: Severa Râmului 
împărat. Şi acei cetăţi dzicu Gherghina. 

Iar banul ce au aflat mai gios de Roman, iar 
la năruitura unii cetăţi, de care câtşestacii cei 
de patru bani leşeşti şi mai gros, de aramă roşie 
şi chipul domnului suptu pălărie nemţască şi-n 
pregiur slove sârbeşti: wnfou eweăfârişie: tatăl 



Moldovei, iar dintr-altă parte scrie: hereghia de 
Moldova. Acii hereghiia lătineşte să dzice: 
hereditas, adecă: strămoşie. 

Pentru aceia dzicu de cetăţi că unile de 
domnii acmu, după a doa descălecătura a ţărilor 
suntu făcute, adecă zidite. 

Şi aşea, cât s-au putut şti de cetăţi, aceste 
suntu acestor ţări, că sunt unele făcute de 
dachii, cum ieste deschis la Cetatea Albă, 
celelalte şi de râmleni şi unele mai pe urmă şi 
de domniele ţării. Şi atâta putem şti de cetăţile 
carii să află într-această ţară. 



Capul al şaselea - De numerile neamului 
acestor ţări şi de port şi de limba graiului, de 
unde au luat, aşijderea şi de tunsura, cărei 
să află şi acmu la prostime pe supt munte, 
lăcuitorii ce suntu şi de lege creştinească, de 
unde au luat 

Mare dovadă neamurilor, din ce rădăcină şi 
izvor suntu, numile care au şi în de sine şi la 
alte ţări streine şi măcară că nici un neam nu 
ieste în toată lumea să aibă numai un nume, ci 
unile dispre capetile cele dintăi a vreunui norod 
stăpânitoare, alte nume suntu di pre locuri, de 
unde suntu începute, multe di pre cetăţi mari, 
multe de pre ape vestite. Cum vedem neamul 
nemţescu suptu aceste numere: întăi şi mai ales 
şi mai de cinste: alamani şi aşa le zic istoriile 
cele vechi şi turcii; al doilea nume: gherman, 
adecă doi fraţi, latineşte ghermanus; o seamă 
de istorici le zicu tevtones, di pre capul lor 
Tevton, italiianii zicu tudesco, poate fi iară di pre 
Tevton; leşii, moscalii, noi zicem nemţi. Mai 
apoi alte numere despărţite ca crăngile dintr-un 
copaciu: şvedzii, danii, franţozii, saxonii, belghii, 
batavii şi alte ţări mai mărunte, totu din rădăcina 
cea veche a alamanilor crăngi şi părţi suntu. 

Aşa hişpanii; ibării, ţiltiberii, portogalii, iară tot 
un neam suntu; franţozii, galii tot un neam 



suntu. Turcii, de pre locul lor, Turhistan, de pe 
capul lor cel dintăi Osmangic: otomani, 
osmanlâi. Moscalii, rusii, bolgarii, sârbii, 
harvaţii, slovaţii, bohemii, raţii, polaţii totu un 
neam slovenescu suntu, fără alte numere ce 
suntu la streini. Că întăi acestui neam grecii le- 
au zis savromatis, de pe ochi mierăi şi albeneţi, 
adecă ochi de şopârlă. Tătarii, tartari, de pe apa 
Tartara, schitii de pe sălbătăcie, nohai. Aşa 
toate neamurile suptu multe numere toate suntu. 
Ungurii: huni, maghiari, ugrii, iară saşii: dachii, 
saţii, goţii, masaghetii. Şi acestea nu toate 
numerile, numai unile dintr-însile ţi le-am 
însemnatu, pentru înţelesul numerilormai lesne 
neamului şi acestor ţări, Moldovei şi Ţărâi 
Munteneşti şi românilor din Ardeal. 

Aşa şi neamul acesta, de carele scriem, al 
ţărâlor acestora, numele vechiu şi mai direptu 
ieste rumân, adecă râmlean, de la Roma. Acest 
nume de la discălicatul lor de Traian, şi cât au 
trăit pănă la pustiirea lor di pre aceste locuri şi 
cât au trăitu în munţi, în Maramoroş şi pe Olt, tot 
acest nume au ţinut şi ţin pănă astăzi şi încă 
mai bine muntenii decât moldovenii, că ei şi 
acum zic şi scriu ţara sa rumânească, ca şi 
românii cei din Ardeal. 

Iară streinii şi ţările împrejur le-au pus acestu 
nume vlah, de pe vloh, cum s-au mai pomenit, 



valios, valascos, olah, voloşin, tot de la streini 
suntu puse aceste numere, de pre Italiia, cărora 
zic vloh. Apoi mai târziu, turcii, de pre numere 
domnului carile au închinat ţara întăi la turci, ne 
zic bogdani, muntenilor cara-vlah, grecii 
bogdano-vlah, muntenilor vlahos. Că acestu 
nume, moldovan, ieste de pre apa Moldovei, 
după al doilea discălicatul aceştii ţări de 
Dragoşu-vodă. Şi muntenilor, ori de pe munte, 
muntean, ori de pe Olt, olteani, că leşii aşa le 
zic, molteani. 

Măcară dară că şi la istorii şi la graiul şi 
streinilor şi înde sine cu vreme, cu vacuri, cu 
primenele au şi dobândescu şi alte numere, iară 
acela carile ieste vechiu nume stă întemeiat şi 
înrădăcinat: rumân. Cum vedem că, măcară că 
ne răspundem acum moldoveni, iară nu 
întrebăm: ştii moldoveneşte?, ce ştii 
româneşte?, adecă râmleneşte, puţin nu zicem: 
sţis romaniţe? pre limba latinească. Stă dară 
numele cel vechiu ca un temei neclătit, deşi 
adaog ori vremile îndelungate, ori streini adaog 
şi alte numere, iară cela din rădăcină nu să 
mută. Şi aşa ieste acestor ţări şi ţărâi noastre, 
Moldovei şi Ţărâi Munteneşti numele cel direptu 
de moşie, ieste rumân, cum să răspundu şi 
acum toţi aceia din Ţările Ungureşti lăcuitori şi 
muntenii ţara lor şi scriu şi răspundu cu graiul: 
Ţara Românească. 



Şi acestu nume vlah de la turci şi de la greci 
ieste, de la nemţi vallios, de la franţoji valahos, 
de la Ieşi voloşin, de la moscali şi de la rusi tot 
aşa voloşin şi de la unguri olah; acesta nume tot 
de pe vloh ieste şi vloh ieste italiianu, din care 
ţări a vlohului, adecă a Italiei, au pornitu Traian, 
împăratul Râmului, fără număr mulţime de 
norod şi i-au aşezatu în aceste ţări a Dachiei cei 
vechi. Să fie acest nume vlah de pre Fleac 
hatmanul Râmului, precum scriu unii, basne 
suntu. 

Şi aşa dovedindu numele neamului acestuia, 
cum vezi din istorici mari si mărturiia tărâlor 
înprejur, ne trage rândul a pomeni de portul. 
Care acum portul stătătoriu ca numele şi ca 
limba nu ieste, ci ia un neam de la alt neam 
porturile cu vreme. La care schimbarea hainelor 
face şi locul, de le caută a face şi îmbrăcăminte 
trupului, precum ieste firea ceriului a vreunii 
părţi de lume. Că întăi la aceste părţi de lume, 
unde trăescu moscalii, rusii, tătarii, să fie omul 
îmbrăcat în haine franţozeşti, ar crăpa de frigu. 
Şi măcară şi la noi pre aicea ce ierni suntu, 
Ţara Italiei ierni ca acestea nu are niciodată, ci 
foarte blânde ierni, cum suntu la nuoi toamnile, 
şi mare daru au acele ţări a Italiei, cât şi vara 
năduşăli nu suntu ca aicea la noi, ci călduri 
cuvioase, puţin nu ca primăvara, cum ieste la 
noi la maiu, la iunie. Le-au căutatu dară 



acestora oameni mutaţi pre aceste locuri a-şi 
schimba portul hainelor după vremea acestor 
locuri. 

Cătră acestea toate, caută ce scrie de portul 
rumânilor iscusitul istoric Lavrentie Topeltin din 
Mediiaşi, cuvintele lui ţi le izvodescu: Rumânii 
de Ardeal, ai noştri, poartă o haină de la umere 
pănă peste tot trupul îmbrăcaţi, ne fac mare 
învăţătură portului de vacurile cele de demult, 
care au ţinut părţile acestea de la septentrion, 
adecă părţile carile suntu aproape spre 
miiazănoapte, tot trupul acoperitu, care feliu de 
haine pomeneşte un dascăl anume Marţialis, că 
să chiema endromida, cu aceste cuvinte: îţi 
trimitem endromida, vechiu portu, nu mândru, 
iar bun de luna lui dichemvrie. Şlice au de 
pâslă, pe limba noastră deţască cuglă (eu 
socotesc cu chivere, care am apucatu eu şi la 
boieri aicea). Caută ce zice de opinci tot acela 
istoric Topeltin, şi nu de la sine, ci pune 
cuvintele a mai vechi de sine istoricilor, anume 
Alfonsu şi pre Plavt şi pre Ag. Ghel, carile au 
scris cărţi de porturile cele vechi limbilor: Feliul 
încălţămintelora românilor ieste cu piiele crudă, 
defieştece dobitoc, piste picior învălit bine în 
obiiele de lână încalţă şi apoi piielea aceia 
leagă cu curea piste picior, de înfăşoară piciorul 
de la degite pănă sus, toată glezna. Şi acestea 
ieste portul râmlenilor celor vechi, strămoşilor 



lor, care purta la oşti. Acestu fel de încălţăminte 
a slujitorilor oşteni era la râmleni. Numai atâta 
osebire vedem, pe cum cetim în istoriile cele 
vechi, că oştenii Râmului nu învăliia în obiiele, 
ce gol piciorul încălţa cu piiele şi cu legături în 
cruciş, ca gratia; în opinci numai cât, ţine 
piciorul la călcăi lega. Acestea suntu cuvintile 
acelui istoric, din cuvântu în cuvântu. La noi de 
necinste ieste acest fel de încălţăminte acum, la 
acestea vacuri, care era de cinste la râmleni şi 
de vitejie portu. Vedem acum la cerchezi că 
acest, fel de port de încălţăminte pentru 
sprinteniie ţin. 

Aice ieste locul a pomeni şi de tunsura acia, 
de care au scris un Simion Dascăl si mai nainte 
de dânsul Istratie logofătul. 

Aceasta, precum s-au arătat de portul şi 
încălţămintele opincilor din historicul Topeltin şi 
iarăşi dintr-însul să arată, de care aşea dzice: 
Mă miru cum de doo feluri de tunsuri au luat 
ardelenii noştri de la râmleni, carii o ţin o samă 
şi pănă astădzi: un fel de tunsură mai adâncu la 
tunsură, pe lângă peliţă aproape, altfel mai 
departe de peliţă prin peptine tund părul. Şi acei 
tunsuri mai aproape de pieliţă noi dachii o 
numim schieren, iar acesta mai depărtat de 
peliţă o numim coluen. Şi tot Topeltin dzice: 
Râmlenilor le plăcea a rade şi în chipul 



ceatleului acoperie cărunteţile sale şi pricină da 
că la cap din dos, la ceafă, tundea părul, să fie 
capul totu slobod de sudori şi în răcoreală la 
ostenele. Vede-se dară că ieste vechiu obiceiu 
tunsura aceasta, care şi pănă astădzi se vede la 
o samă de lăcuitorii a ţărâi noastre şi-n Ardeal, 
şi ieste de la râmleni aceasta, sămnu 
slujitorescu, că în chipul cetlăului îşi învăluia 
capul slujitorii Râmului cu taftă supţire, ca-n 
chip de cunună slujitorească. Vădu-să dar 
basnele acelor scriitori mai sus pomeniţi, 
Simion Dascălul şi Istrate logofătul şi acel 
amăgeu, Misail Călugărul, carii au scris că 
sămnul acei tunsuri ca un cetlău au fostu sămnu 
tălhărescu, cu cărei însamnă râmlenii cei de rău 
făcători. 

Rămâne aici rândul a arăta de graiul şi 
slovele, de unde ieste izvorât, acestor ţări de 
care pomenim. Precum dar s-au arătat de-plin 
neamul acestor ţări aşedzate pe aceste locuri 
de râmleni, aşe şi graiul totu de la râmleni 
izvorât, cu ciilalţi historici mărturiseşte şi 
Topeltin, care aşe dzice: Am dovedit mai sus a 
fi Italiia pricina descălicării valahilor, aşe şi aice 
aceiiaş laudă mărturisim, că limba lor ieste 
limba vechilor romani, amestecată sau mai mult 
stricată cu sârbască, rusască, dăţască, 
horvăţască slovenească procâi. Şi dzice 
precum şi un historicu ce-i dzic Covaţiiocie au 



socotit precum graiul de casă a ardelenilor mai 
mult are în sine însămnarea graiului românescu 
şi lătinescu, decât a graiului de acmu a 
italiianilor. 

Şi cu vreme îndelungată, ce nu strămută şi 
nu astupă, vestite împărăţii, crăii, domnii, aşe şi 
graiul romanilor pre aceste locuri cu 
îndelungată vreme şi răsipă lăcuitorilor, romanii 
de supt aceste locuri, care pustiindu-să de 
năvala tătarâlor, să mutase aceştia de aice la 
Maramorăş, cei din Ţara Muntenească la 
locurile Oltului, trecându munţii, ş-au stremutat, 
şi graiul. Că unde dzice lătineşte: Deus, noi 
dzicem: Dzău sau Dumnădzău, meus, al mieu, 
aşijderea, unde ţelum ei, ceriul, homo, omul, 
fronsu, fruntea, anghelus, îngerul. Iar nice unili 
cuvinte nu suntu să nu fie protivnice cu 
lătineşte, sau la început, sau la mijloc sau la 
fârşit, iar unele stau neclătite, cumu-i barba- 
barba, luna-luna şi alteţe ca acestea: vinum- 
vinul, panis-pâne, manus-mena, culter-cuţit. 

Şi aşe cum amu dzis, cu vremea ş-au 
schimbat graiul şi s-au amestecat cu 
slovenescu, daţescu şi cu alte care le-am 
pomenit dintru Topeltin. Pe această poveste 
cură şi aflatul slovelor, cu care şi scrisoarea de 
la sârbi o au luat-o, amu după a doa 
descălecătură de Dragoş-vodă aice în ţară şi la 



munteni Negrul-vodă. 

Cătră acestea adaogim rândul aice obiceilor 
meselor şi ospeţelor, carii să văd că-s vechi 
ţinute aice într-aceste ţări şi le ieste de la vechii 
romani, precum a închina păhar pentru 
sănătăţile priietinilor ş-a împăraţilor, că scrie 
Dion vestitul historicul, care întru laudă 
împăratului Avgustu cum vechiu obicei au fostu 
ca nărodul giurând pre piedzii cei buni sau 
nărocirea împăratului, să be la ospeţe pentru 
sănătatea lui. Ciiarcă de aceasta mai pre largu 
la Pliniie. Acestu obiceiu şi la nemţi şi la unguri, 
la ardeleni, vechii romani şi la noi pe urmă, de 
pomenesc la mese sănătăţile domnilor cu 
păhare pline de băuturi, aşe şi a priietinilor. La 
acestea şi obiceiul ce stă încă într-aceste ţări, 
adecă aice la noi şi la munteni şi la darea 
datoriei de opşte, adecă la moarte, vechiu 
obiceiu, că dzice Topeltin: în Ardeal dachilor, 
obiceiu cu mare petrecere a duce mortul la 
groapniţa; mărgu înaintea boierilor cântăreţii şi 
preuţii, pe urmă viniia cielaltă mulţime, 
închipuind cum şi ceielalţi vor merge unde şi cel 
mortu, ca cum ar dzice: mergi, că noi te vom 
urma. Vechiu obiceiu şi la râmleni; le dzice 
trimbiţe înaintea osălor, cum mărturiseşte 
Ovidius: Cantabat moestis tibia funeribus 
adecă: Cânta trâmbiţă de jelea astrucării. Şi 
aceasta la cei mai de cinste oameni să făce, 



precum şi astădzi la aceste ţări, la astrucări 
domnilor şi la alţii oameni de cinste. Şi iar tot 
acel Topeltin dzice: Muierile daţilor osăle 
părinţilor, a ficiorilor, a bărbaţilor şi altor rudenii 
cu bocet nespus mărgu după ose, cu plânsuri 
de mirat şi cuvinte de jele cuprindu osăle şi cu 
glas mare toată viiaţa omenească o plângu. 
Scrie Varro în cartea a 4, de viiaţa romanilor, 
cum cerca muiere, care avea glas mai bun, de 
cânta la osă, precum aceastaş şi aici în ţară să 
face şi pănă astădzi şi cu alăute. 

Şi acestea le-am arătat ca şi dintru acestea 
să să cunoască niiamul cu obiceiurile că au 
ieşit de la Râmu. 



Cap al şeptilea şi cel de pre urmă - vini 
rândul a arăta cât au trăit aceste locuri cu 
oameni după descălicarea lui Traian cu 
românii de la Italiia 

Năbuşit-au dartătarâi pe aceste locuri şi mai 
mulţi, cu Atila din părţile Schitii Asiiatică, care şi 
craiu au stătut întăi ungurescu. 

larTopeltin scrie, cum Gallienus-împăratul, 
socotind cum aceste descălecături de pe aceste 
locuri a lui Traian nu vor sta, le-au mutat în 
Dobrogea. Şi aşe românii din Ţara 
Muntenească au trecut munţii, aşedzându-să la 
Olt, la Herţeg şi pe la Făgăraş. Iar ceştealalţii, 
unde suntem acmu noi, mai târdziu, după ce n- 
au putut mai mult a sta prin cetăţi si pre supt 
munţi, pentru lipsa hrănii, au trecut munţii la 
Maramorăş, aşedzându-se pe la Giurgiu şi pe la 
Ciucu. 

Iar după ce s-au pustiitu de la Atila şi cum 
amu dzis mai sus că unii mutaţi peste Dunăre, 
la Dobrogea, unii peste munţi asupra Oltului, cei 
din Ţara Muntenească, cestilalţii la 
Maramorăşu, păn la vremea lui Laslău, craiului 
creştin ungurescu, la a căruia vreme s-au 
descălecat al doilea rându de Dragoş-vodă ţara 
noastră şi de Negrul-vodă Ţara Muntenească. 



la dară aminte, atâta vac ce au trăit lăcuitori 
romani pen Maramorăşu şi pe la Olt, megiiaşi 
cu alte limbi atâta vreme, au n-au putut să să 
schimbe şi graiul celu chiar românescu? Şi 
acesta ieste pricina de s-au străcat lăcuitorii 
acestor ţări graiul acmu la a doo descălecătură, 
cu graiul strămutat şi schimbat cu ungurescu, cu 
sârbăscu, cu dăţăscu, cu slovenescu i proci, 
veniţi pe aceste locuri. Dzice-va neştine: dar 
cum de-au lăsat cei de pre urmă împăraţi, ce au 
fostu a Râmului pe urmă, şi după ce au mutatu 
marele Costantin scaunul Râmului la Ţarigrad 
şi pe urmă alţi împăraţi creştini, Leon înţeleptul, 
Iraclie, lustiniian şi câţva hatmani vestiţi? 
Răspundzu: că după ce s-au mutat scaunul la 
Ţarigrad, mai multu zăbavă sa cu perşi avea 
împăraţii, pe urmă cu saraţini şi aceste locuri stă 
fără agiutorşi aşe pustiirea lor de tătari, cum s- 
au dzis mai sus. 

Şi aceste câte s-au putut afla de descălecatul 
cel dintăiu pe largu s-au scris; mai multe ce 
lipsăscu să nu fie mirare, câte vacuri de oameni 
s-au petrecut. Pentru aceia, ce nu s-au putut 
plini, crede, iubite cetitorule, uitându-te la atâta 
vacu, că nu s-au pomenit păn la acesta anu 
nime de descălecatul ţărilor acestora. 



